pythainlp/thai-wiki-dataset-v4 huggingface dataset:
วัดลำผักชี

วัดลำผักชี เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงลำผักชี เขตหนองจอก กรุงเทพมหานคร ปัจจุบันพระศรีปริยัติมงคล (นิยม กิตฺติเมธี ป.ธ.9) ดำรงตำแหน่งเจ้าอาวาส
วัดลำผักชีตั้งวัดเมื่อวันที่ 11 ธันวาคม พ.ศ. 2530 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2536 โดยหลวงพ่อเฉย ปัญญาวุฒโท หรือคุณพ่อเฉย เล็กใจซื่อ และคุณแม่จ้อย เล็กใจซื่อ (ภรรยา) เป็นผู้มีจิตศรัทธาเลื่อมใสในพระพุทธศาสนา บริจาคที่ดิน เนื้อที่ 10 ไร่ ให้แก่คุณน่วม นันทวิชัย เพื่อสร้างวัด จึงหารือกับท่านเจ้าคุณ วินัยสารสุธี วัดพระศรีมหาธาตุวรมหาวิหาร เขตบางเขน กรุงเทพมหานคร และท่านพระครูนิบัญธรรมวินิจ เจ้าคณะอำเภอฝ่ายธรรมยุติ เจ้าอาวาสวัดประสิทธิไพศาล อำเภอชุมแพ จังหวัดขอนแก่น เริ่มแรกสร้างเป็นสำนักสงฆ์โดยให้พระครูสมุห์ ยุทธสาร ญาณิสสโร (ศิษย์ของท่านพระครูนิบุญธรรมวินิจ เข้ามาดูแลรักษาและดำเนินการก่อสร้าง เมื่อวันที่ 19 มิถุนายน พ.ศ. 2519 ต่อมาคุณน่วม นันทวิชัย พร้อมคณะ กราบทูลสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก วัดราชบพิธสถิตมหาสีมารามเพื่อขอประทานตั้งชื่อวัด จึงได้ประทานชื่อให้ว่า "วัดลำผักชี"
ยูฟ่าคอนเฟอเรนซ์ลีก ฤดูกาล 2024–25

ยูฟ่าคอนเฟอเรนซ์ลีก ฤดูกาล 2024–25 เป็นฤดูกาลที่ 4 ของ ยูฟ่าคอนเฟอเรนซ์ลีก, เป็นการแข่งขันฟุตบอลสโมสรยุโรปถ้วยที่สาม จัดขึ้นโดยยูฟ่า.
นี่จะเป็นยูฟ่าคอนเฟอเรนซ์ลีกครั้งแรกที่เล่นภายใต้รูปแบบใหม่ที่เกี่ยวข้องกับ 36 ทีมรอบลีก. สิ่งนี้จะเพิ่มจํานวนแมตช์ทั้งหมดที่เล่นในการแข่งขันที่เหมาะสมจาก 141 เป็น 153. รูปแบบใหม่ยังไม่อนุญาตให้ทีมย้ายจากยูโรปาลีกหรือรอบแพ้คัดออกไปยังคอนเฟอเรนซ์ลีก รอบแพ้คัดออก, และด้วยเหตุนี้ผู้ชนะคอนเฟอเรนซ์ลีก (โอลิมเบียโกส ใน ฤดูกาล 2023–24) ไม่สามารถป้องกันตําแหน่งได้อีกต่อไปเนื่องจากผู้ชนะของคอนเฟอเรนซ์ลีกจะผ่านเข้ารอบยูโรปาลีก รอบลีกโดยอัตโนมัติ. ตั้งแต่ฤดูกาลนี้, การแข่งขันถูกเปลี่ยนชื่อจาก ยูฟ่ายูโรปาคอนเฟอเรนซ์ลีก เป็น ยูฟ่าคอนเฟอเรนซ์ลีก.
รอบชิงชนะเลิศ จะลงเล่นที่ สนามกีฬาวรอตสวัฟ ใน วรอตสวัฟ, ประเทศโปแลนด์. ผู้ชนะของทัวร์นาเมนต์จะเข้ารอบโดยอัตโนมัติสำหรับ ยูฟ่ายูโรปาลีก ฤดูกาล 2025–26 รอบลีก, 
เว้นแต่พวกเขาจะผ่านเข้ารอบสำหรับ ยูฟ่าแชมเปียนส์ลีก ฤดูกาล 2025–26 ผ่านผลงานในลีกของพวกเขา. ในกรณีเช่นนี้, รายการในการเข้าถึงจะถูกปรับให้สมดุลขึ้น.
การคัดเลือกสโมสร.
164 สโมสรจากอย่างน้อย 54 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าคอนเฟอเรนซ์ลีก ฤดูกาล 2024–25. โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
การจัดอันดับตามสมาคมฟุตบอล.
สำหรับการแข่งขัน ยูฟ่ายูโรปาคอนเฟอเรนซ์ลีก ฤดูกาล 2024–25, จะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2566 (ค.ศ. 2023) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2018–19 ถึง 2022–23.
นอกจากการจัดสรรตามค่าสัมประสิทธิ์ของประเทศแล้ว, สมาคมของประเทศนั้นจะได้มีทีมเพิ่มเติมที่จะเข้าร่วมในคอนเฟอเรนซ์ลีก, ดังนี้:
ทีม.
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
สามทีมจะไม่ได้เล่นในดิวิชันสูงสุดเนชันแนลที่จะส่งผลต่อการแข่งขัน: Corvinul Hunedoara (ระดับที่ 2), Vaduz (ระดับที่ 2) และ Wisła Kraków (ระดับที่ 2).
หมายเหตุ
ตารางและกำหนดการแข่งขัน.
ตารางของการแข่งขันเป็นไปดังนี้. แต่ละนัดจะมีลงแข่งขันสำหรับทุกวันพฤหัสบดีนอกเหนือจากรอบชิงชนะเลิศ, ซึ่งจะมีขึ้นในวันพุธ, แม้ว่าจะมีขึ้นเป็นพิเศษในวันอังคารหรือวันพุธเนื่องจากตารางการแข่งขันที่ขัดแย้งกัน.
รอบลีก.
การจับสลากรอบลีกสำหรับยูฟ่าคอนเฟอเรนซ์ลีก ฤดูกาล 2024–25 จัดขึ้นที่ กริมัลดี ฟอรัม ใน มอนาโก เมื่อวันที่ 30 สิงหาคม ค.ศ. 2024, 14:30 CEST. 36 ทีมถูกแบ่งอยู่ในหกโถที่มีหกทีมขึ้นอยู่กับ ค่าสัมประสิทธิ์สโมสรยูฟ่า ของพวกเขา.
ตาราง.
ทีมอันดับแปดอันดับแรกจะได้รับสิทธิ์บายเข้าสู่รอบ 16 ทีมสุดท้าย. ทีมอันดับ 9 ถึง 24 จะเข้าแข่งขันในรอบเพลย์ออฟแบบแพ้คัดออก, โดยทีมอันดับ 9 ถึง 16 จะถูกจัดให้อยู่ในกลุ่มวางสำหรับการจับฉลาก. ทีมอันดับ 25 ถึง 36 จะถูกคัดออกจากการแข่งขันทุกรายการ.
สถิติ.
สถิติรวมตั้งแต่รอบคัดเลือก และ รอบเพลย์ออฟ
หมายเหตุ.
<templatestyles src="Reflist/styles.css" />
เสียงนาสิก ลิ้นไก่ ไม่ก้อง

นาสิก ลิ้นไก่ ไม่ก้อง (voiceless uvular nasal) เป็นเสียงพยัญชนะเสียงหนึ่งที่หาได้ยาก พบได้แค่ในไม่กี่ภาษา เช่น ภาษาในตระกูลภาษาจีน-ทิเบตของชนกลุ่มน้อยในทิเบต สัญลักษณ์ในชุดสัทอักษรสากลที่ใช้แทนเสียงนี้คือ ส่วนสัญลักษณ์เอกซ์-แซมปาใช้เป็น <code>N\_0</code>
เสียงนาสิก เพดานอ่อน ไม่ก้อง

เสียงนาสิก เพดานอ่อน ไม่ก้อง (voiceless velar nasal) เป็นเสียงพยัญชนะที่พบได้ในบางภาษา เช่นในภาษาพม่า สัญลักษณ์ในชุดสัทอักษรสากลที่ใช้แทนเสียงนี้คือ ส่วนสัญลักษณ์เอกซ์-แซมปาใช้เป็น <code>N_0</code>
เสียงนาสิก เพดานแข็ง ไม่ก้อง

เสียงนาสิก เพดานแข็ง ไม่ก้อง (voiceless palatal nasal) เป็นเสียงพยัญชนะที่พบได้ในบางภาษา เช่นในภาษาพม่า, ภาษาม้ง, ภาษาไอซ์แลนด์ เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ และ ส่วนสัญลักษณ์เอกซ์-แซมปาใช้เป็น <code>J_0</code>
เสียงนาสิก ลิ้นม้วน ไม่ก้อง

เสียงนาสิก ลิ้นม้วน ไม่ก้อง (voiceless retroflex nasal) เป็นเสียงพยัญชนะที่พบได้น้อยมากในภาษาทั่วไป พบได้ใน ภาษายาย ในนิวแคลิโดเนีย สัญลักษณ์ในชุดสัทอักษรสากลที่ใช้แทนเสียงนี้คือ และ ส่วนสัญลักษณ์เอกซ์-แซมปาใช้เป็น <code>n`_0</code>
เสียงนาสิก ปุ่มเหงือก ไม่ก้อง

เสียงนาสิก ปุ่มเหงือก ไม่ก้อง (voiceless retroflex nasal) เป็นเสียงพยัญชนะที่พบได้ในบางภาษา เช่นในภาษาพม่า, ภาษาม้ง, ภาษาไอซ์แลนด์ เป็นต้น
สัญลักษณ์ในชุดสัทอักษรสากลที่ใช้แทนเสียงนี้คือ สร้างขึ้นจากการผสม (เสียงนาสิก ปุ่มเหงือก) เข้ากับเครื่องหมายเสริมสัทอักษรที่แสดงว่าเสียงไม่ก้อง ส่วนสัญลักษณ์เอกซ์-แซมปาที่ใช้คือ <code>n_0</code>
เสียงเสียดแทรก เพดานแข็งปุ่มเหงือก ไม่ก้อง

เสียงเสียดแทรก เพดานแข็งปุ่มเหงือก ไม่ก้อง (voiceless alveolo-palatal fricative) เป็น เสียงพยัญชนะเสียงหนึ่ง เป็นเสียงเสียดแทรกที่เกิดขึ้นเมื่อปลายลิ้นยังคงติดอยู่กับเหงือกส่วนล่างทำให้เกิดช่องว่างระหว่างปลายลิ้นที่ยกขึ้นกับเหงือกไปจนถึงเพดานแข็ง
ใน สัทอักษรสากล จะเขียนแทนด้วย []
เสียงเสียดแทรก เพดานแข็งปุ่มเหงือก ก้อง

เสียงเสียดแทรก เพดานแข็งปุ่มเหงือก ก้อง (voiced alveolo-palatal fricative) เป็นเสียงพยัญชนะเสียงหนึ่ง เป็นเสียงเสียดแทรกที่เกิดขึ้นเมื่อปลายลิ้นยังคงติดอยู่กับเหงือกส่วนล่างทำให้เกิดช่องว่างระหว่างปลายลิ้นที่ยกขึ้นกับเหงือกส่วนบนไปจนถึงเพดานแข็ง
ในสัทอักษรสากลเขียนแทนด้วย [] ส่วนสัญลักษณ์เอกซ์-แซมปาที่ใช้คือ <code>z\</code>
ปาปาส ปอร์ กอนเบนิเอนซิอา

ปาปาส ปอร์ กอนเบนิเอนซิอา  เเป็นซีรีส์ทางโทรทัศน์ของเม็กซิโกซึ่งออกอากาศครั้งแรกทางช่องลัสเอสเตรยัส เมื่อวันที่ 21 ตุลาคม ค.ศ. 2024 ซีรีส์นำแสดงโดยโฮเซ่ รอน และอาริอัดเน่ ดิอาซ
ปั่งงั่วเจ๋ย์

ปั่งงั่วเจ๋ย์ (Bàng-uâ-cê; IPA: /paŋ²¹ ŋua⁵³ ʒɛi²⁴²/) หรือ ผิงฮว่าจื้อ  หรือ อักษรโรมันภาษาฮกจิว (Hók-ciŭ-uâ Lò̤-mā-cê) เป็นระบบการถอดเป็นอักษรโรมันสำหรับภาษาฮกจิว (ภาษาหมิ่นตะวันออกมาตรฐาน) ที่ออกแบบโดยมิชชันนารีชาวอังกฤษและอเมริกันที่มาเผยแพร่ศาสนาที่ฝูโจวในช่วงต้นศตวรรษที่ 19
ระบบการเขียนนี้ผ่านการเปลี่ยนแปลงมาหลายครั้งตั้งแต่แผนเริ่มเสนอขึ้นจนถึงการกำหนดมาตรฐาน และได้รับการสรุปในช่วงครึ่งหลังของศตวรรษที่ 19
ตั้งแต่ศตวรรษที่ 19 ถึงครึ่งแรกของศตวรรษที่ 20 ปั่งงั่วเจ๋ย์เคยใช้กันมากในคริสตจักรในพื้นที่ที่มีการพูดภาษาฮกจิว คัมภีร์ไบเบิล หนังสือเพลงสวด และงานเผยแผ่ศาสนาจำนวนมากล้วนใช้ระบบอักษรนี้เขียน โรงเรียนมิชชันนารีบางแห่งได้บรรจุการเรียนรู้ปั่งงั่วเจ๋ย์ไว้ในหลักสูตรด้วย ในสมัยนั้นมีคนในท้องถิ่นเพียงไม่กี่คนในฝูโจวที่สามารถพูดภาษาจีนกลางและเขียนอักษรจีนได้ ทำให้ปั่งงั่วเจ๋ย์ซึ่งเรียนรู้ค่อนข้างง่ายกลายเป็นตัวเลือกแรกสำหรับผู้ศรัทธาที่จะเขียนในภาษาแม่ของตัวเอง
อย่างไรก็ตาม ปั่งงั่วเจ๋ย์ไม่ได้ถูกนำมาใช้สำหรับชาวบ้านทั่วไปนอกเหนือไปจากวงคริสตจักร และต่อมาก็ได้ถูกลืมเลือนไป
ประวัติศาสตร์.
เมื่อสงครามฝิ่นครั้งที่หนึ่ง สิ้นสุดลง ฝูโจวซึ่งเป็นหนึ่งในท่าเรือตามสนธิสัญญาแห่งแรก ๆ ที่ถูกเปิดขึ้น ได้กลายเป็นสถานที่ที่มิชชันนารีชาวยุโรปและอเมริกาหลั่งไหลเข้ามาจำนวนมาก แต่ในฝูโจวในเวลานั้น ผู้คนไม่ค่อยรู้อักษรจีนหรือภาษาจีนกลาง เพื่อที่จะสอนศาสนาที่นี่ได้อย่างมีประสิทธิภาพ การศึกษาและการเรียนรู้ภาษาท้องถิ่นจึงกลายเป็นสิ่งสำคัญอันดับแรกของผู้สอนศาสนาเหล่านี้ ตัวละครปั่งงั่วเจ๋ย์จึงได้ถูกคิดขึ้นมา
ผู้ออกแบบดั้งเดิมที่สามารถตรวจสอบเอกสารได้คือบาทหลวงโมเสส คลาร์ก ไวต์ (Moses Clark White) ซึ่งสำเร็จการศึกษาจากมหาวิทยาลัยเยล และเป็นหนึ่งในผู้สอนศาสนาคริสต์กลุ่มแรก ๆ ที่เข้ามาในเอเชียตะวันออก เขามาถึงฝูโจวเมื่อวันที่ 7 กันยายน 1847 ระบบการออกเสียงเดิมนี้ใช้ตัวอักษรละตินทั้งหมด หน่วยเสียงสระพิเศษแสดงโดยการเพิ่มสัญลักษณ์พิเศษเหนือตัวอักษรสระละติน ตัวอย่างเช่น à แสดงถึง [ɛ] และ ë แสดงถึง [ø] และ ö แสดงถึง [ɔ] ส่วน ü หมายถึง [y] เป็นต้น อย่างไรก็ตาม เนื่องจากมีเครื่องหมายพิเศษถูกทำเครื่องหมายไว้เหนือตัวอักษร รูปแบบการออกเสียงนี้จึงไม่สามารถใส่เครื่องหมายแสดง วรรณยุกต์ของคำได้ ดังนั้นรอเบิร์ต สเตวาร์ต (Robert Stewart) แองกลิคันชาวไอร์แลนด์ผู้มารับงานต่อได้ทำการปรับเปลี่ยนที่สำคัญ ได้แก่การเขียนสัญลักษณ์พิเศษโดยใช้เป็นจุด 2 จุดวางไว้ด้านล่างสระ และได้เขียนแสดงวรรณยุกต์โดยใชัสัญลักษณ์วางไว้ด้านบน
รูปแบบการสะกด.
ในภาษาพูด ภาษาฝูโจวมีการเปลี่ยนแปลงการออกเสียงที่หลากหลาย แต่ปั่งงั่วเจ๋ย์จะถูกเขียนตามการออกเสียงดั้งเดิมเสมอ นั่นทำให้ระบบการเขียนไม่ได้แสดงเสียงอ่านจริงอย่างตรงไปตรงมา
สระ.
สระเป็นส่วนที่ระบบการเขียนต่างจากเสียงจริงมากที่สุด เนื่องจากความเปลี่ยนแปลงในช่วงเวลาที่ผ่านมา ปั่งงั่วเจ๋ย์เขียนเสียงอ่านตามเสียงดั้งเดิมในสมัยก่อน แต่มีความต่างไปจากเสียงอ่านในสมัยนี้
ตารางต่อไปนี้แสดงเสียงสระโดยแสดงทั้งเสียงอ่านเดิมกับเสียงอ่านปัจจุบันเพื่อเปรียบเทียบ
วรรณยุกต์.
วรรณยุกต์แสดงโดยการเขียนเครื่องหมายวางไว้ข้างบนตัวสระ แสดงดังตารางนี้
ตัวอย่างการสะกดคำ.
ข้อความภาษาฮกจิวจากใน《》<poem>
春花香，秋山開，
嘉賓歡歌須金杯，
孤燈光輝燒銀釭。
之東郊，過西橋，
雞聲催初天，
奇梅歪遮溝。
</poem>เขียนเป็นปั่งงั่วเจ๋ย์ได้ดังนี้<poem>
Chŭng huă hiŏng, chiŭ săng kăi,
Gă bĭng huăng gŏ̤ sṳ̆ gĭng buŏi.
Gŭ dĕng guŏng hŭi siĕu ngṳ̀ng gŏng.
Cĭ dĕ̤ng gău, guó să̤ giò,
Giĕ siăng chŏi chĕ̤ tiĕng,
Kiă muòi uăi ciă gĕu.
</poem>
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดสุพรรณบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช, อำเภอด่านช้าง และอำเภอหนองหญ้าไซ
คิมแฮ

คิมแฮ (เกาหลี: ) เป็นนครที่ตั้งอยู่ทางตะวันออกเฉียงใต้จังหวัดคย็องซังใต้ ประเทศเกาหลีใต้ ตั้งอยู่ติดกับมหานครปูซาน บนฝั่งตะวันตกของแม่น้ำนักดง มีจำนวนประชากรกว่า 500,000 คน ทำให้เป็นนครที่มีประชากรมากที่สุดเป็นอันดับสองในจังหวัดคย็องซังใต้ รองจากนครชังว็อน
คิมแฮเป็นที่อยู่ของตระกูลคิมคิมแฮ ซึ่งเป็นตระกูลคิมที่ใหญ่ที่สุดตระกูลหนึ่งในเกาหลี โดยอ้างว่าสืบเชื้อสายมาจากราชวงศ์โบราณคึมกวันคายา นอกจากนี้ คิมแฮยังเป็นบ้านเกิดของโน มู-ฮย็อน อดีตประธานาธิบดีเกาหลีใต้ผู้ล่วงลับอีกด้วย
เมืองนี้มีสโมสรฟุตบอลเค 3 ลีก (K3 League) ชื่อว่า คิมแฮเอฟซี (Gimhae FC) สโมสรกีฬาต่างชาติที่ใหญ่ที่สุดในคิมแฮ คือ Gimhae Semi-Athletic Club (G-SAC) ซึ่งตั้งอยู่ในย่านแนดง
เขตการปกครอง.
นครคิมแฮแบ่งเขตการปกครองออกเป็น 12 "ทง" (แขวง) ซึ่งอยู่ในบริเวณตัวเมือง, 1 "อีบ" (เมือง), และ 6 "มย็อน" (ตำบล)
<templatestyles src="Div col/styles.css"/>
ภูมิอากาศ.
คิมแฮมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน: "Cwa" คาบเกี่ยวกับเขต "Cfa") โดยมีฤดูร้อนที่อบอุ่นและฤดูหนาวที่หนาวเย็น เนื่องด้วยอิทธิพลของภูมิอากาศแบบชายฝั่ง คิมแฮจึงเป็นภูมิภาคที่มีอากาศอบอุ่นที่สุดในเกาหลี อุณหภูมิเฉลี่ยรายปีอยู่ที่ประมาณ 15 องศาเซลเซียส และปริมาณน้ำฝนเฉลี่ยรายปีอยู่ที่ 1,200 มิลลิเมตร ซึ่งใกล้เคียงกับค่าเฉลี่ยของเกาหลีที่ 1,274 มิลลิเมตร
การขนส่ง.
ท่าอากาศยาน.
ท่าอากาศยานนานาชาติคิมแฮตั้งอยู่ทางทิศตะวันออกของคิมแฮ (ในเขตคังซอ ปูซาน) และมีผู้ใช้บริการ 9.17 ล้านคนต่อปี
รถไฟ.
คิมแฮมีสถานีรถไฟบนสายคย็องจ็อน 2 สถานี ได้แก่ สถานีฮัลลิมจ็อง  และสถานีจินย็อง  มีรถไฟรางเบาปูซาน–คิมแฮ ซึ่งเปิดให้บริการเมื่อเดือนกันยายน ค.ศ. 2011 เชื่อมต่อคิมแฮไปยังปูซานโดยผ่านสนามบิน โดยเชื่อมต่อกับโครงข่ายรถไฟใต้ดินปูซานที่ #เปลี่ยนทาง สถานีแทจอ  และ #เปลี่ยนทาง สถานีซาซัง  สถานีรถไฟความเร็วสูงที่ใกล้ที่สุดจากคิมแฮคือสถานีคูโพในปูซาน
อุตสาหกรรมดอกไม้.
คิมแฮมีสวนดอกไม้ที่กว้างขวาง โดยมีการส่งออกดอกไม้เป็นจำนวนมากทั้งคิมแฮ ปูซาน และเมืองใกล้เคียง และมีศูนย์การเกษตรคิมแฮที่ถูกใช้ประโยชน์เพื่อเพาะปลูกดอกกุหลาบมูกุงฮวาที่แสดงถึงอิสรภาพเกาหลี
เมืองแฝด.
คิมแฮเป็นเมืองแฝดกับเมืองดังต่อไปนี้
<templatestyles src="Div col/styles.css"/>
การเลือกตั้งนายกองค์การบริหารส่วนจังหวัดอุบลราชธานี พ.ศ. 2567

การเลือกตั้งนายกองค์การบริหารส่วนจังหวัดอุบลราชธานี พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 22 ธันวาคม พ.ศ. 2567
สืบเนื่องจากกานต์ กัลป์ตินันท์ ได้ลาออกจากตำแหน่ง เมื่อวันที่ 26 ตุลาคม พ.ศ. 2567
ผู้สมัครนายกองค์การบริหารส่วนจังหวัด.
หมายเลข 1: กานต์ กัลป์ตินันท์.
อดีตนายกองค์การบริหารส่วนจังหวัดอุบลราชธานี สังกัด พรรคเพื่อไทย
หมายเลข 2: สิทธิพล เลาหะวนิช.
อดีตรองนายกองค์การบริหารส่วนจังหวัดอุบลราชธานี สังกัด พรรคประชาชน
หมายเลข 3: จิตรวรรณ หวังศุภกิจโกศล.
ที่ปรึกษาพรรคไทรวมพลัง อดีตสมาชิกสภาผู้แทนราษฎรจังหวัดนครราชสีมา สังกัดพรรคเพื่อแผ่นดิน (พ.ศ. 2550)
หมายเลข 4: อธิปไตย ศุ้ย ศรีมงคล.
ปัจจุบันเป็นสมาชิกพรรคไทรวมพลัง
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กานต์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">45.43%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">จิตรวรรณ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">37.87%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">สิทธิพล</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">16.28%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อธิปไตย</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.42%</td>
</tr>
</table>
</td></tr></table>
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช, อำเภอด่านช้าง และกิ่งอำเภอหนองหญ้าไซ
มหาวิทยาลัยเทคโนโลยีมุนสเตอร์

มหาวิทยาลัยเทคโนโลยีมุนสเตอร์ (- MTU) เป็นมหาวิทยาลัยเทคโนโลยีของรัฐ ประกอบด้วย 6 วิทยาเขต ตั้งอยู่ในเคาน์ตีคอร์กและเคาน์ตีเคอร์รี ก่อตั้งในเดือนมกราคม 2021 จากการควบรวมสถาบันเทคโนโลยีคอร์กและสถาบันเทคโนโลยีทราลีเข้าด้วยกัน การก่อตั้งถูกประกาศในเดือนพฤษภาคม 2020 มหาวิทยาลัยมีนักศึกษากว่า 18,000 คน และมีเจ้าหน้าที่กว่า 2,000 คน
MTU เป็นมหาวิทยาลัยเทคโนโลยีแห่งที่สองของไอร์แลนด์ ต่อจากมหาวิทยาลัยเทคโนโลยีดับลิน
มหาวิทยาลัยเทคโนโลยีมุนสเตอร์ประกอบด้วยวิทยาเขต 6 แห่ง ได้แก่ วิทยาเขตในเมืองทราลี เคาน์ตีเคอร์รี ที่ดรอมแทกเกอร์และที่แคลช และวิทยาเขตในเมืองคอร์ก ที่บิชอปสทาวน์ ที่โรงเรียนดนตรีคอร์ก (ใจกลางเมืองคอร์ก) ที่วิทยาลัยศิลปะและการออกแบบครอว์ฟอร์ด และที่วิทยาลัยการเดินเรือแห่งชาติไอร์แลนด์ในริงกาสคิดดี (ด้านตะวันตกของคอร์ก) กิจกรรมการวิจัยดำเนินการในศูนย์ต่างๆ ทั่วสถานที่ของมหาวิทยาลัย
กลุ่มรัฐข่า

กลุ่มรัฐข่า เป็นข้อสันนิษฐานถึงกลุ่มอำนาจในพื้นที่ลุ่มน้ำมูล, ลุ่มน้ำโขง และที่ราบสูงโบลาเวน จรดเทือกเขาอันนัมและที่สูงตอนกลางทางตะวันออก ซึ่งพบการตั้งถิ่นฐานของกลุ่มชาติพันธุ์กูย, เยอ, #เปลี่ยนทาง และ#เปลี่ยนทาง ศูนย์กลางอำนาจขนาดใหญ่โดยรอบมักเรียกกลุ่มชาติพันธุ์เหล่านี้ว่า ข่า ต่อมาอาณาจักรจำปาศักดิ์และหัวเมืองเขมรป่าดงเข้าแทนที่กลุ่มอำนาจดั้งเดิมในพื้นที่ในช่วงปลายพุทธศตวรรษที่ 23
เมืองเรวแกว.
กฎมนเทียรบาลของอาณาจักรอยุธยาซึ่งตั้งขึ้นในรัชสมัยสมเด็จพระบรมไตรโลกนาถระบุถึงเมืองเรวแกวในฐานะ เมืองถวายดอกไม้ทองเงิน เมืองเรวแกวถูกสันนิษฐานว่าอาจเป็นเมืองในบริเวณใกล้กับจำปาศักดิ์ และชื่อเมืองอาจตรงกับคำว่า เรอแดว ซึ่งหมายถึง#เปลี่ยนทาง 
เมืองตะบองขะมุม.
<templatestyles src="แม่แบบ:คำพูด/style.css" />เจ้าพญาธรรมราชาหนีไปอยู่บ้านทำเลอม เหนือเขาพนมรุ้ง เกลี้ยกล่อมชาวบ้านชาวเมืองตะวันออกได้พร้อมมูล ยกกองทัพกลับมารบได้เมือง พระศรีโสไทยหนีมาอยู่ตำบลปรำบีโฉม เมืองลแวก จึงให้เจ้าใชยมนตรี ขุนนาง ยกกองทัพไปตั้งอยู่ตำบลตรวยลังว้า ฝ่ายพระธรรมราชา ขณะเมื่อหนีไปอยู่ทำเลอมนั้น ได้เปนมิตรสันถวะกันกับเจ้ากวย ครั้นได้พระนครหลวงแล้ว จึงให้มีหนังสือกำหนดไปขอกองทัพเจ้ากวยณเมืองตบงขมุมให้ยกมาช่วยรบพระศรีโสไทยณเมืองลแวก ครั้นได้กำหนด กองทัพเจ้าพญาธรรมราชากับกองทัพกวยก็ยกไปรบพระศรีโสไทย พระศรีโสไทยทานมิได้ก็ทิ้งครัวเสียหนีไป
พงศาวดารเขมร ฉบับนักองค์เองระบุว่า เจ้ากวยแห่งเมืองตะบองขะมุมได้ให้ความช่วยเหลือแก่พระธรรมราชาธิราชรามาธิบดีที่ 1 ในการทำสงครามแย่งชิงราชสมบัติกับพระศรีสุริโยไทยราชา เจ้ากวยถูกสันนิษฐานว่าอาจหมายถึงกษัตริย์ชาวกูย และเมืองตะบองขะมุมอาจเป็นรัฐอิสระในช่วงพุทธศตวรรษที่ 20
เมืองรามรักโองการ.
<templatestyles src="แม่แบบ:คำพูด/style.css" />๏ พระไชยเชษฐาธิราชเจ้า ก็เลยสร้างบ้านแปงเมืองรุ่งเรืองดีดังเก่าอยู่แล ส่วนพระไชยเชษฐาธิราชเจ้าแต่ได้เสวยศิริสมบัติทั้งมวญนานประมาณได้ ๒๔ วรรษา ถ้าจักกล่าวแต่ชาติมา อายุทั้งมวญได้ ๓๙ ปี ก็ไปกระทำยุทธกรรมสงครามในเมืองรามรักองการ กาลวิปริตผิดกองเลยถึงแก่พระองค์ ก็หลงเสียในเมืององการนั้น ในปีระวายเม็ดเดือน ๔ ขึ้น ๓ ค่ำ ศักราชได้ ๙๓๓ ตัวนั้นแล
พงศาวดารล้านช้างระบุถึงเหตุการณ์ที่สมเด็จพระไชยเชษฐาธิราชเสด็จไปทำสงครามที่เมืองรามรักโองการ แล้วสูญหายไปในศึกนั้น เมืองรามรักโองการถูกสันนิษฐานว่าอยู่ในพื้นที่แขวงอัตตะปือ อย่างไรก็ตาม ได้มีการโต้แย้งว่า หากพิจารณาจากหลักฐานฝ่ายกัมพูชาร่วมด้วยแล้ว เมืองรามรักโองการอาจหมายถึงเมืองพระนคร
นครกาลจำบากนาคบุรีศรี.
ตำนานเมืองนครจำปาศักดิ์ได้ให้เงื่อนงำถึงการตั้งถิ่นฐานของชาวจามในพุทธศตวรรษที่ 22 โดยระบุว่า กษัตริย์ขอมได้นำไพร่พลชาวจามและชาวลาวปนกูยสร้างเมืองขึ้นริมฝั่งขวาแม่น้ำโขง ก่อนที่วงศ์ผู้ปกครองจะถูกแทนที่ด้วยตระกูลเจ้าเมืองจากชาวพื้นเมือง จนกระทั่งอาณาจักรล้านช้างเกิดความแตกแยกภายในในช่วงพุทธศตวรรษที่ 23 เจ้าหน่อกษัตริย์ เจ้าชายจากเวียงจันทน์ทรงได้รับอำนาจปกครองเหนือนครกาลจำบากนาคบุรีศรีและสถาปนาเป็นอาณาจักรจำปาศักดิ์
ยูฟ่าคอนเฟอเรนซ์ลีก ฤดูกาล 2024–25 รอบคัดเลือกและรอบเพลย์ออฟ (ตัวแทนที่ชนะเลิศจากลีก)

หน้านี้สรุป ตัวแทนที่ชนะเลิศจากลีก แต่ละนัดของ ยูฟ่าคอนเฟอเรนซ์ลีก ฤดูกาล 2024–25 รอบคัดเลือกและรอบเพลย์ออฟ.
แต่ละเวลาคือ CEST , ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
รอบคัดเลือกรอบสอง.
การจับสลากสำหรับรอบคัดเลือกรอบสองได้ภจภัดขึ้นในวันที่ 18 มิถุนายน พ.ศ. 2567.
สรุปผลการแข่งขัน.
<section begin=Q2 />
<section end=Q2 />
แมตข์.
"รวมผลสองนัด เสมอ 4–4. ออร์ดาบาซี ชนะลูกโทษ 4–3."
"รวมผลสองนัด วิคินกูร์ เรย์คยาวิก ชนะ 2–1."
"รวมผลสองนัด ฟลอรา ชนะ 5–2."
"รวมผลสองนัด พียูนิก ชนะ 4–3."
"รวมผลสองนัด เดชิช ชนะ 2–0."
"รวมผลสองนัด บอลล์กานี ชนะ 2–0."
รอบคัดเลือกรอบสาม.
การจับสลากสำหรับรอบคัดเลือกรอบสามได้จัดขึ้นเมื่อวันที่ 22 กรกฎาคม พ.ศ. 2567.
สรุปผลการแข่งขัน.
<section begin=Q3 />
<section end=Q3 />
แมตช์.
"รวมผลสองนัด วิคินกูร์ เรย์คยาวิก ชนะ 3–2."
"รวมผลสองนัด พียูนิก ชนะ 2–0."
"รวมผลสองนัด เสมอ 1–1. ลาร์เน ชนะลูกโทษ 4–1."
"รวมผลสองนัด เสมอ 2–2. เอชเจเค ชนะลูกโทษ 4–3."
รอบเพลย์ออฟ.
การจับสลากสำหรับรอบเพลย์ออฟได้จัดขึ้นเมื่อวันที่ 5 สิงหาคม พ.ศ. 2567.
สรุปผลการแข่งขัน.
<section begin=PO />
<section end=PO />
หมายเหตุ.
<templatestyles src="Reflist/styles.css" />
โด๋ หุ่ง สุง

โด๋ หุ่ง สุง (เกิดเมื่อวันที่ 8 กันยายน พ.ศ. 2536) เป็นนักฟุตบอล อาชีพชาวเวียดนามที่เล่นในตำแหน่ง กองกลาง ให้กับสโมสรฮานอย ในวี.ลีก ดิวิชัน 1 และเป็นกัปตันทีมชาติเวียดนาม
อาชีพสโมสร.
ฮานอย เอฟซี.
โด๋ หุ่ง สุง ร่วมงานกับ สโมสรฟุตบอลฮานอย ตั้งแต่อายุ 17 ปี หลังจากเข้าร่วมศูนย์พัฒนาของสโมสรใน ยาลัม ในปี 2558 เขาย้ายไปร่วมทีม สโมสรฟุตบอลไซ่ง่อน ในลีกวีลีก 2 ด้วย สัญญายืม ตัวหนึ่งฤดูกาล
เมื่อวันที่ 11 ธันวาคม 2566 โด๋ หุ่ง สุง ได้เซ็นสัญญาขยายเวลาออกไป ทำให้เขาอยู่กับฮานอยจนถึงปี 2569.
อาชีพระดับนานาชาติ.
ในปี 2555 โด๋ หุ่ง สุง ถูกโค้ช ฮหว่าน วัน ฟุก (Hoàng Văn Phúc) เรียกตัวให้เข้าร่วมทีมชาติเวียดนาม 19 ปี ที่เข้าร่วมในการแข่งขัน ฟุตบอลเอเชียเยาวชนอายุไม่เกิน 19 ปี 2012.
ในปี 2557 โด๋ หุ่ง สุง ถูกเพิ่มเข้าในรายชื่อทีมชาติเวียดนาม U-23 โดยหัวหน้าผู้ฝึกสอน มิอุระ โทชิยะ เพื่อเข้าร่วมการ เอเชียนเกมส์ และรอบคัดเลือกชิงแชมป์เอเชีย 23 ปี ในปี 2565 โด๋ หุ่ง สุง กลับมาอย่างเป็นทางการและสวมปลอกแขนกัปตันทีมชาติเวียดนาม 23 ปี ที่จะแข่งขันใน ซีเกมส์ ครั้งที่ 31
เกียรติยศ.
ไซง่อน
ฮานอย
เวียดนาม อายุไม่เกิน 23 ปี / โอลิมปิก
เวียดนาม
รายบุคคล
มหาวิทยาลัยเทคโนโลยีในไอร์แลนด์

มหาวิทยาลัยเทคโนโลยี  เป็นประเภทเฉพาะของสถาบันอุดมศึกษาในไอร์แลนด์ ความเป็นไปได้ของการจัดตั้งมหาวิทยาลัยประเภทดังกล่าวถูกระบุไว้ในกฎหมายปี 2018 นับตั้งแต่นั้น กลุ่มของสถาบันเทคโนโลยีต่างๆ ได้ควบรวมกันเพื่อก่อตั้งเป็นมหาวิทยาลัยเทคโนโลยีจำนวน 5 แห่ง:
ในเดือนพฤษภาคม 2021 Dundalk Institute of Technology (DkIT) ประกาศแผนที่จะรวมเข้ากับมหาวิทยาลัยเทคโนโลยีที่มีอยู่แล้ว ก่อนหน้านี้ DkIT เคยพิจารณาถึงความเป็นไปได้ที่ตัวเองจะจัดตั้งเป็นมหาวิทยาลัยเทคโนโลยีโดยไม่ควบรวมกับสถาบันอื่น จนถึงเดือนพฤษภาคม 2022 DkIT มีแผนจะควบควมกับมหาวิทยาลัยเทคโนโลยีอื่น
บู่ย เตี๊ยน สุง (นักฟุตบอลเกิด พ.ศ. 2538)

บู่ย เตี๊ยน สุง (เกิดเมื่อวันที่ 2 ตุลาคม พ.ศ. 2538) เป็น นักฟุตบอล อาชีพชาวเวียดนามที่เล่นในตำแหน่ง เซ็นเตอร์แบ็ก ให้กับสโมสร สโมสรฟุตบอลวิเอตเตล ในวี.ลีก ดิวิชัน 1 และ ทีมชาติเวียดนาม
อาชีพระดับนานาชาติ.
เตี๊ยน สุง ลงเล่นให้กับทีมชาติเป็นครั้งแรกในเกมพบกับกัมพูชา เมื่อวันที่ 27 พฤศจิกายน 2559 ลงมาเป็นตัวสำรองในเกมที่ชนะ 2–1
สุง เล่นให้กับเวียดนามในการ ฟุตบอลเอเชียเยาวชนอายุไม่เกิน 23 ปี 2018 ในรอบก่อนรองชนะเลิศที่พบกับอิรัก ซึ่งจบลงด้วยผลเสมอ 3–3 หลังจาก 120 นาที สุง ยิงจุดโทษสำเร็จ ทำให้เวียดนามเข้าสู่รอบรองชนะเลิศ ต่อมาเวียดนามได้ผ่านเข้าสู่รอบชิงชนะเลิศ แต่พ่ายแพ้ต่อ อุซเบกิสถาน 1–2.
บู่ย เตี๊ยน สุง ยังอยู่ในทีม ชาติเวียดนาม ในการแข่งขัน ฟุตบอลชิงแชมป์แห่งชาติอาเซียน 2018 ซึ่งท้ายที่สุดพวกเขาสามารถคว้าถ้วยรางวัลได้สำเร็จหลังจากเอาชนะ มาเลเซีย ด้วยสกอร์รวม 3–2
เกียรติยศ.
เวียดเทล
เวียดนาม อายุไม่เกิน 23 ปี/โอลิมปิก
เวียดนาม
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช, อำเภอด่านช้าง และกิ่งอำเภอหนองหญ้าไซ
ฟิลิป เหงียน

ฟิลิป เหงียน (เกิดเมื่อวันที่ 14 กันยายน พ.ศ. 2535) เป็น นักฟุตบอล อาชีพที่เล่นในตำแหน่ง ผู้รักษาประตู ให้กับสโมสร คองอันฮานอย วี.ลีก ดิวิชัน 1 เขาเกิดในเชโกสโลวาเกียและเป็นตัวแทนของ ทีมชาติเวียดนาม
อาชีพสโมสร.
กงอัน ฮานอย.
เมื่อวันที่ 28 มิถุนายน พ.ศ. 2566 เหงียนเซ็นสัญญากับสโมสร วี.ลีก ดิวิชัน 1 ตำรวจฮานอย ด้วยสัญญาสามปี เหงียนเปิดตัวในลีกให้กับสโมสรเมื่อวันที่ 2 กรกฎาคม พ.ศ. 2566 โดยแพ้ 0–1 ต่อ สโมสรฟุตบอลดานัง ที่ สนามฟุตบอลฮหว่าซวน ฤดูกาลแรกของเขากับทีมโปลิซจบลงด้วยความสำเร็จ โดยคว้าแชมป์วี.ลีก ดิวิชัน 1 มาได้
ในวันที่ 6 ธันวาคม พ.ศ. 2566 เหงียนได้รับการอนุมัติให้แปลงสัญชาติเป็นพลเมืองเวียดนาม
อาชีพระดับนานาชาติ.
เมื่อวันที่ 6 ธันวาคม 2566 เหงียนประกาศบนหน้า เฟซบุ๊ก ของเขาว่าเขาได้ผ่านการแปลงสัญชาติเป็นชาวเวียดนามเรียบร้อยแล้ว ทำให้เขามีสิทธิ์เล่นให้กับ เวียดนาม ได้ 
เมื่อวันที่ 25 ธันวาคม 2566 เหงียนได้รับเลือกให้ติดทีม 34 คนชุดชั่วคราวของเวียดนามสำหรับการแข่งขัน เอเชียนคัพ 2023 และต่อมาได้ติดทีมชุดสุดท้าย เขาได้ลงเล่นให้ทีมชาติชุดใหญ่ครั้งแรกในเกมกระชับมิตรกับ ประเทศคีร์กีซสถาน ซึ่งพ่ายแพ้ไปด้วยคะแนน 1–2 เมื่อวันที่ 9 มกราคม 2567 เพื่อเตรียมพร้อมสำหรับการแข่งขัน เหงียนลงเล่นให้กับเวียดนามทั้งสามนัดในรอบชิงชนะ เลิศเอเชียนคัพ 2023
เกียรติยศ.
สโลวัคโก
กงอัน ฮานอย
เวียดนาม
วิกตอเรียส์ซีเคร็ตแฟชั่นโชว์ 2024

วิกตอเรียส์ซีเคร็ตแฟชั่นโชว์ เป็นงานแฟชั่นโชว์ประจำปีที่ได้รับการสนับสนุนโดยวิกตอเรียส์ซีเคร็ต ซึ่งเป็นตราสินค้าชุดชั้นในและชุดนอนสัญชาติอเมริกัน วิกตอเรียส์ซีเคร็ตใช้การแสดงนี้เพื่อประชาสัมพันธ์และทำการตลาดสินค้าในสถานที่ที่มีชื่อเสียง การแสดงครั้งนี้มีนางแบบชั้นนำระดับโลกเข้าร่วมมากมาย เช่น อาเลซังดรา อังบรอซียู, อาดรียานา ลีมา, บอร์บอรอ ป็อลวิน, เบฮาตี ปรินส์ลัว, กันดิส สวาเนปุล, การ์ลา บรูนี, เดาต์เซน โครส์, อีวา เฮร์ซิโก, เกรซ เอลิซาเบธ, แจสมิน ทุกส์, โจเซฟีน สไครเวอร์, เคต มอส, หลิว เหวิน, เทย์เลอร์ ฮิลล์, ไทรา แบงส์ และคนอื่น ๆ
ในปี 2018 เอ็ด ราเซก ซึ่งขณะนั้นเป็นประธานเจ้าหน้าที่ฝ่ายการตลาดของแอลแบรนด์ (บริษัทแม่ของวิกตอเรียส์ซีเคร็ต) ได้ให้สัมภาษณ์กับนิตยสาร"โว้ก" โดยเขาได้ให้ความเห็นเกี่ยวกับภาพลักษณ์ของตราสินค้าอย่างขัดแย้ง ราเซกเปิดเผยว่าวิกตอเรียส์ซีเคร็ตส่งเสริมมาตรฐานความงามที่จำกัดและเป็นแบบแผนอย่างมาก โดยเน้นที่ผู้หญิงผิวขาวรูปร่างเพรียวบาง เขายอมรับว่ามีการคัดเลือกนางแบบผิวสีอย่างพิถีพิถัน และมีข้อขัดแย้งภายในเกี่ยวกับการพยายามรวมผู้หญิงไซส์ใหญ่และผู้หญิงข้ามเพศเข้าไว้ในรายการ การตอบสนองเชิงลบต่อการสัมภาษณ์ครั้งนี้ทำให้ตราสินค้าสูญเสียผู้สนับสนุนหลักและความเกี่ยวข้องในตลาดในปีนั้น
ในปี 2023 วิกตอเรียส์ซีเคร็ตตั้งเป้าที่จะปรับเปลี่ยนภาพลักษณ์ของตนเองด้วยการเผยแพร่สารคดีที่เน้นย้ำถึงความมุ่งมั่นใหม่ในการบูรณาการและความหลากหลาย ปัจจุบันในปี 2024 ตราสินค้านี้เตรียมจัดงานวิกตอเรียส์ซีเคร็ตแฟชั่นโชว์ที่บรูกลิน นครนิวยอร์ก ในวันที่ 15 ตุลาคม เวลา 20.00 น. งานดังกล่าวได้รับการส่งเสริมโอกาสให้วิกตอเรียส์ซีเคร็ตได้แสดงความพยายามในการทำงานร่วมกับผู้หญิงไซส์ใหญ่ ผู้หญิงข้ามเพศ และผู้พิการ นางแบบที่มีความพิการ 7 คน รวมถึงผู้ใช้รถเข็นและนางแบบที่มีความบกพร่องทางสายตา เข้าร่วมการคัดเลือก ซึ่งสะท้อนให้เห็นถึงการมุ่งเน้นใหม่ในการปรับเปลี่ยนภาพลักษณ์ของตราสินค้า
วิกตอเรียส์ซีเคร็ตแฟชั่นโชว์ประจำปี 2024 จัดขึ้นที่นครนิวยอร์ก เมื่อวันที่ 15 ตุลาคม ค.ศ. 2024 โดยการแสดงดังกล่าวมีการแสดงดนตรีจากนักร้องอย่างลิซ่า, ไทลา และแชร์
แอโรดิลี

แอโรดิลี  เป็นสายการบินเสมือนซึ่งดำเนินการในฐานะสายการบินประจำชาติติมอร์-เลสเต สายการบินมีสำนักงานใหญ่ในดิลีและให้บริการเที่ยวบินสู่จุดหมายปลายทางในภูมิภาคห้าแห่งด้วยเครื่องบินแอร์บัส เอ320 จากฐานการบินหลักที่ท่าอากาศยานนานาชาติประธานาธิบดีนีกูเลา ลูบาตู
กิจการองค์กร.
สายการบินเป็นจดทะเบียนในชื่อบริษัท แอโรดิลีทรานปอร์ตเซอร์วิส จำกัด (มหาชน) โดยมีลอเรนโซ เดอ โอลิเวราเป็นกรรมการบริหาร
จุดหมายปลายทาง.
ณ เดือนมกราคม ค.ศ. 2025 แอโรดิลีให้บริการเที่ยวบินสู่จุดหมายปลายทางดังต่อไปนี้:
ฝูงบิน.
ฝูงบินปัจจุบัน.
ณ เดือนมกราคม ค.ศ. 2025 แอโรดิลีมีเครื่องบินประจำการในฝูงบินดังนี้:
แอโรดิลีมีอายุฝูงบินเฉลี่ยอย่างน้อย 17.4 ปี
นอกจากนี้แอโรดิลียังให้บริการเซสนา 172 เซสนา 206 และเซสนา 208 คาราวาน ในเที่ยวบินภายในประเทศ อีกทั้งยังได้เช่าอากาศยานจากสายการบินอื่นๆ เช่น อินโดนีเซียแอร์เอเชียและซรีวีจายาแอร์ มาดำเนินการแทนตามรูปแบบสายการบินเสมือน
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช และอำเภอด่านช้าง
เสียงนาสิก ริมฝีปาก-ฟัน

เสียงนาสิก ริมฝีปาก-ฟัน (voiced labiodental nasal) เป็นเสียงพยัญชนะประเภทหนึ่ง เกิดจากการปิดด้วยริมฝีปากล่างและฟันบน แล้วให้อากาศที่หายใจออกผ่านเข้าไปในจมูก ในสัทอักษรสากลเขียนแทนด้วย []
เสียงนี้พบได้ในหลายภาษาแต่มักจะเป็นแค่หน่วยเสียงย่อยของเสียงอื่นซึ่งมักปรากฏก่อนเสียงพยัญชนะฐานริมฝีปาก-ฟันอื่น เช่น [] และ [] ตัวอย่างเช่น ในภาษาสเปน คำว่า influir อ่านว่า เป็นต้น
ภาษาเดียวที่พบว่ามีเสียงนี้เป็นหน่วยเสียงหนึ่งคือภาษาคูคูยาที่ใช้ในสาธารณรัฐคองโก
นอกจากนี้แล้วในภาษาจีนยุคกลางก็มีเสียงนี้ด้วย
ปราสาทเวมิส

ปราสาทเวมิส (ออกเสียงว่า [วีมส์]) ตั้งอยู่บนหน้าผาริมทะเลระหว่างหมู่บ้านอีสต์เวมิสและเวสต์เวมิสในไฟฟ์ สกอตแลนด์ ปราสาทเวมิสถูกมองว่าเป็นอาคารหลายยุคสมัย และตัวปราสาทในปัจจุบันประกอบด้วยองค์ประกอบจากหลายยุคก่อนหน้านี้ เช่น หอคอยจากศตวรรษที่ 15 คอกม้าและเสาประตูจากศตวรรษที่ 19
ประวัติ.
มีบันทึกว่าการก่อสร้างปราสาทเกิดขึ้นในปี ค.ศ. 1421 เมื่อเซอร์จอห์นเวมิสตัดสินใจสร้างปราสาทป้องกันเพื่อแทนที่ปราสาทเก่าที่ถูกดยุคแห่งรอทซีทำลายที่คิลคอนเควอร์ในปี ค.ศ. 1402 ปราสาทจึงเป็นที่ประทับดั้งเดิมของเอิร์ลแห่งเวมิสและครอบครัวของพวกเขา ในทางประวัติศาสตร์ ปราสาทนี้เป็นที่รู้จักดีที่สุดในฐานะสถานที่ที่พระราชินีแมรีแห่งสกอตแลนด์ได้พบกับพระสวามีในอนาคต ลอร์ดดาร์นลีย์ เมื่อวันที่ 17 กุมภาพันธ์ ค.ศ. 1565
ในเดือนกรกฎาคม ค.ศ. 1583 ราชสำนักของเจมส์ที่ 6ได้มาพำนักที่ปราสาทเวมิส และเมื่อวันที่ 11 พฤษภาคม ค.ศ. 1590 คณะผู้แทนจากเดนมาร์กซึ่งนำโดยเพเดอร์ มุนก์และจอห์น สเกน นักกฎหมายชาวสกอต ได้พำนักที่ปราสาทนี้ ภารกิจของพวกเขาคือสำรวจและถือครองซาซีนของพระราชวังฟอล์กแลนด์, พระราชวังดันเฟิร์มลิน, และพระราชวังลินลิธโกว์ ซึ่งเป็นทรัพย์สินที่เจมส์ที่ 6มอบให้แก่แอนน์แห่งเดนมาร์กเป็น "สินสอด"
ในเดือนเมษายน ค.ศ. 1591 กษัตริย์เจมส์ได้กักตัวลิเลียส (หรือ โซเฟีย) รุธเวน ธิดาของวิลเลียม รุธเวน เอิร์ลที่ 1 แห่งเกาวรีไว้ในปราสาทเวมิสเพื่อป้องกันไม่ให้เธอแต่งงานกับลูโดวิก สจวร์ต ดยุคแห่งเลนนอกซ์ที่ 2 เลนนอกซ์สามารถพาเธอออกจากปราสาทและแต่งงานกันที่ดังเคลด หลังจากนั้น 10 วันกษัตริย์ได้อนุญาตให้คู่บ่าวสาวเข้าร่วมในราชสำนัก
ในปี ค.ศ. 1592 เซอร์จอห์น เวมิสแห่งเวมิสได้มอบที่พักที่ปราสาทให้แก่มาร์กาเร็ต วินสตาร์ ผู้ช่วยหญิงของราชินีชาวเดนมาร์กซึ่งเป็นคู่รักของจอห์น เวมิส แห่งโลจิ ซึ่งได้วางแผนกับฟรานซิส สจวร์ต เอิร์ลที่ 5 แห่งโบธเวลล์ต่อต้านกษัตริย์ เหตุการณ์นี้ถูกกล่าวถึงในบทกวี "ลอร์ดแห่งโลจิ"
จอห์น เวมิสมีหน้าที่ต้องควบคุมตัวนักโทษเพื่อกษัตริย์ที่ปราสาทเวมิส รวมถึงอาร์ชี อาร์มสตรองแห่งไวท์เฮาฟ์จากเขตชายแดนสกอตแลนด์ในปี ค.ศ. 1597 เวมิสและลอร์ดคนอื่น ๆได้ร้องเรียนเกี่ยวกับหน้าที่นี้ และในเดือนเมษายน เจมส์ที่ 6 ได้เขียนถึงเขาและขอให้เขาพาอาร์มสตรองไปกักขังที่พระราชวังฟอล์กแลนด์แทน
ในช่วงทศวรรษที่ 1890 หมู่บ้านโคลทาวน์แห่งเวมิสที่อยู่ใกล้เคียงถูกสร้างขึ้นบนที่ดินของปราสาทเวมิสเพื่อเป็นหมู่บ้านสำหรับคนงานเหมืองที่ทำงานในเหมืองหลายแห่งในพื้นที่
สถาปัตยกรรม.
ปราสาทเวมิสเป็นปราสาทที่ตั้งตระหง่านสูงบนหน้าผาพร้อมทิวทัศน์ที่มองลงสู่ฟอร์ทแห่งฟอร์ธ จุดที่น่าสนใจสองแห่งคือ หนึ่งในหอคอยจากสิ่งก่อสร้างในยุคก่อนหน้านี้ได้รับการนำกลับมาใช้ใหม่ โดยเริ่มแรกใช้เป็นกังหันลมและต่อมาเป็นโรงนกพิราบ นอกจากนี้ยังมีคุกใต้ดินทรงวงรีภายในปราสาทซึ่งเชื่อมต่อกับตัวอาคารผ่านทางเดินอีกด้วย
เรื่องเล่าผี.
บางคนเชื่อว่าปราสาทเวมิสนั้นมีผีที่รู้จักกันว่าเป็น "สตรีในชุดเขียว" เช่นเดียวกับปราสาทสก็อตแลนด์อื่นๆ อีกหลายแห่ง ความเชื่อพื้นบ้านในสกอตแลนด์และสหราชอาณาจักรโดยทั่วไปมักจะเชื่อมโยงสีเขียวกับความโชคร้าย การสวมใส่สีเขียวในงานแต่งงานถือว่าเป็นลางไม่ดีอย่างยิ่ง โดยคำกล่าวพื้นบ้านของชาวสก็อตแลนด์ในปี 1892 ระบุว่า "แต่งงานในเดือนพฤษภาคม และสวมชุดสีเขียว / ทั้งเจ้าสาวและเจ้าบ่าวจะอยู่ไม่นาน" สำหรับปราสาทเวมิส ผีเป็นหญิงสาวสวมชุดยาวสีเขียวไหมที่ทำให้เกิดเสียงเสียดเสียดเมื่อเธอลอยไปตามโถงทางเดินภายในปราสาท รายงานข่าวในปี 2007 ระบุว่าการพบเห็นดังกล่าวลดลงในช่วงไม่กี่ปีที่ผ่านมา
กระทรวงวัฒนธรรมและการท่องเที่ยว (ประเทศจีน)

กระทรวงวัฒนธรรมและการท่องเที่ยวสาธารณรัฐประชาชนจีน  เป็นหน่วยงานหนึ่งในคณะมนตรีรัฐกิจสาธารณรัฐประชาชนจีน มีหน้าที่รับผิดชอบด้านวัฒนธรรมและการท่องเที่ยว
กระทรวงนี้ก่อตั้งขึ้นเมื่อ 19 มีนาคม ค.ศ. 2018 โดยมีพื้นฐานมาจากกระทรวงวัฒนธรรมและสำนักงานการท่องเที่ยวแห่งชาติจีน
ประวัติ.
เมื่อวันที่ 17 มีนาคม ค.ศ. 2018 สมัยประชุมที่ 1 ของสภาประชาชนแห่งชาติชุดที่ 13 ได้มีมติให้รวมเอาหน้าที่ของกระทรวงวัฒนธรรมและสำนักงานการท่องเที่ยวแห่งชาติจีนเข้าไว้ด้วยกันเป็นกระทรวงเดียว ลั่ว ชู่กัง ได้รับเลือกให้ดำรงตำแหน่งรัฐมนตรีว่าการกระทรวงวัฒนธรรมและการท่องเที่ยวคนแรก
อำนาจหน้าที่.
ในเดือนกันยายน ค.ศ. 2020 สำนักข่าวจีนรายงานว่า กระทรวงวัฒนธรรมและการท่องเที่ยวได้ประกาศว่าจะมุ่งเน้นการเข้มงวดตรวจสอบเนื้อหาและกำกับดูแลในสถานที่ของรายการทอล์กโชว์ ครอสทอล์ก ละครบุกเบิก ละครทดลอง และรายการภาษาอื่น ๆ
หน่วยงานในสังกัด.
กระทรวงวัฒนธรรมและการท่องเที่ยวมีหน่วยงานในสังกัดดังต่อไปนี้
เตอร์กิชแอโรสเปซอินดัสทรีส์

เตอร์กิชแอโรสเปซอินดัสทรีส์ ((TUSAŞ) หรือ) ย่อเป็น TAI หรือ TUSAŞ เป็นบริษัทของรัฐ ในอุตสาหกรรมการผลิตอาวุธยุทโธปกรณ์ของประเทศตุรกี
เมื่อวันที่ 15 สิงหาคม 1925 บริษัท Turkish Aircraft and Engine Limited Company "" ก่อตั้งโรงงานแรกขึ้นในกายเซรี ประเทศตุรกี และเปลี่ยนชื่อมาเป็นชื่อปัจจุบันในปี 1973 และต่อมาผนวกเข้าเป็นส่วนหนึ่งของกระทรวงอุตสาหกรรมและเทคโนโลยี โดยมีเป้าหมายเพื่อลดการพึ่งพาต่างชาติในบริบทของอุตสาหกรรมอาวุธ ในปี 2024 สำนักงานใหญ่ของบริษัทในอังการาถูกโจมตี เป็นผลให้มีผู้เสียชีวิต 5 ราย บาดเจ็บ 22 คน
กระทรวงกิจการพลเรือน

กระทรวงกิจการพลเรือน  เป็นหน่วยงานบริหารระดับคณะรัฐมนตรีของคณะมนตรีรัฐกิจสาธารณรัฐประชาชนจีน มีหน้าที่รับผิดชอบกิจการสังคมและการปกครอง จัดอยู่ในลำดับที่ 10 ของหน่วยงานในคณะมนตรีรัฐกิจ ก่อตั้งขึ้นในรูปแบบปัจจุบันเมื่อเดือนพฤษภาคม ค.ศ. 1978 รัฐมนตรีว่าการคนปัจจุบันคือลู่ จื้อยฺเหวียน
หน้าที่หลักของกระทรวงคือ "กำหนดแผนและนโยบายการพัฒนากิจการพลเรือน จัดการการลงทะเบียนและติดตามตรวจสอบกลุ่มสังคม กองทุน และหน่วยงานเอกชนที่ไม่ใช่วิสาหกิจ จัดทำแผนนโยบายรับมือภัยพิบัติ จัดระเบียบและประสานงานการบรรเทาทุกข์ จัดทำแผน นโยบาย และมาตรฐานความช่วยเหลือทางสังคม ช่วยเหลือด้านเงินอุดหนุนแก่ประชาชนในเขตเมืองและชนบท การแพทย์และความช่วยเหลือชั่วคราว กำหนดแผน นโยบาย และมาตรฐานการพัฒนาสวัสดิการสังคม และพัฒนานโยบายที่เกี่ยวข้องกับการสมรส การฝังศพ และงานศพ"
* สำนักกฎหมายกำกับดูแลองค์กรทางสังคม
หย่งอาน

หย่งอาน  เป็นนครระดับอำเภอในมณฑลฝูเจี้ยนทางตอนกลางด้านตะวันตก ในประเทศจีน ตั้งอยู่ริมแม่น้ำชาที่เป็นลำน้ำสาขาของแม่น้ำหมิ่น หย่งอานเดิมมีสถานะเป็นอำเภอ ภายหลังขึ้นเป็นนครระดับอำเภอในวันที่ 12 กันยายน ค.ศ. 1984
ตำบลหนองราชวัตร

หนองราชวัตร เป็นตำบลในอำเภอหนองหญ้าไซ จังหวัดสุพรรณบุรี เป็นที่ตั้งของแหล่งโบราณคดีหนองราชวัตร ค้นพบในปี พ.ศ. 2546 ถือเป็นแหล่งโบราณคดียุคหินใหม่ที่เก่าแก่และสำคัญที่สุดแห่งหนึ่งของประเทศไทย ซึ่งพบหลักฐานหลุมฝังมนุษย์ยุคหินใหม่ (กำหนดอายุราว 3,500–4,000 ปีมาเเล้ว) จำนวนมากถึง 250 หลุม 
ที่ตั้งและอาณาเขต.
ตำบลหนองราชวัตร มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
หนองราชวัตร เดิมเป็นพื้นที่หมู่ 6 ของตำบลหนองหญ้าไซ อำเภอสามชุก ปี พ.ศ. 2519 ด้านใต้ของตำบลหนองหญ้าไซมีพื้นที่กว้างขวาง และมีพื้นที่กว่า 5 หมู่บ้าน ดังนั้นนายสอน สุทธิสาร ผู้ว่าราชการจังหวัดสุพรรณบุรี จึงได้ประกาศแยกหมู่บ้าน คือ หมู่ 3 บ้านหนองทราย, หมู่ 6 บ้านหนองราชวัตร, หมู่ 10 บ้านหนองคาง, หมู่ 12 บ้านมาบพะยอม และหมู่ 13 บ้านหนองเต่าทอง ออกมาตั้งเป็นตำบลหนองราชวัตร โดยอนุมัติจากนายคนึง ฦาไชย รองปลัดกระทรวงมหาดไทย
ปี พ.ศ. 2526 นายจรินทร์ กาญจโนมัย ผู้ว่าราชการจังหวัดสุพรรณบุรี ประกาศแยกพื้นที่ทิศตะวันตกของอำเภอสามชุก 4 ตำบล ได้แก่ ตำบลหนองหญ้าไซ ตำบลหนองราชวัตร ตำบลหนองโพธิ์ และตำบลแจงงาม เป็น กิ่งอำเภอหนองหญ้าไซ และยกฐานะเป็นอำเภอในปี พ.ศ. 2533 ตำบลหนองราชวัตรจึงมีฐานะเป็นตำบลของอำเภอหนองหญ้าไซจนถึงปัจจุบัน
ปี พ.ศ. 2550 นายสมศักย์ ภูรีศรีศักดิ์ ผู้ว่าราชการจังหวัดสุพรรณบุรี ได้แบ่งพื้นที่หมู่ 5 บ้านมาบพะยอม แยกตั้งเป็นหมู่บ้านใหม่ เป็น หมู่ 8 บ้านหนองเสือทับหมี
การปกครองส่วนภูมิภาค.
การปกครองส่วนภูมิภาค.
ตำบลหนองราชวัตรแบ่งพื้นที่การปกครองออกเป็น 8 หมู่บ้าน ได้แก่<templatestyles src="Div col/styles.css"/>
การปกครองส่วนท้องถิ่น.
ตำบลหนองราชวัตรเดิมมีฐานะเป็นสภาตำบลหนองราชวัตรหลังจากจัดตั้งตำบลขึ้น ต่อมาปี พ.ศ. 2538 สภาตำบลหนองราชวัตรมี 7 หมู่บ้าน พื้นที่ 69.00 ตารางกิโลเมตร ประชากร 4,482 คน และ 1,169 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลหนองราชวัตรอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองราชวัตร
ทากุมะ นางัตสึกะ

ทากุมะ นางัตสึกะ (; โรมาจิ: "Nagatsuka Takuma", เกิด 4 ตุลาคม 1991) เป็นนักพากย์และนักร้องชายชาวญี่ปุ่น เกิดที่จังหวัดคานางาวะ ส่วนสูง 170 ซม. สังกัดไอแอมเอนเทอร์ไพรส์
เพลงลำคำเขื่อนแก้ว

เพลงลำคำเขื่อนแก้ว เป็นละครโทรทัศน์ไทย แนวคอมเมดี้-มิวสิเคิล กำกับโดย เพ็ชรทาย วงษ์คำเหลา นำแสดงโดย หม่ำ จ๊กมก ศิวัฒน์ โชติชัยชรินทร์ และ ศรศิลป์ มณีวรรณ์ ร่วมด้วย สลา คุณวุฒิ สุนารี ราชสีมา ไรอัล กาจบัณฑิต ซัน วงศธร ฟอร์ม ชลพิพรรธน์ หมิว เขมจิรา และอีกมากมาย ออกอากาศช่องเวิร์คพอยท์ ออกอากาศครั้งแรก วันที่ 20 ตุลาคม พ.ศ. 2567 แทน ชะนีปีชง (รีรัน)
งานสร้าง.
เพลงลำคำเขื่อนแก้ว เป็นละครเรื่องแรกที่ หม่ำ จ๊กมก ได้ควบทั้ง ผู้จัดละคร ผู้กำกับการแสดง และนักแสดงภายในเรื่อง และได้ทำการเวิร์คช็อปนักแสดง และถ่ายทำกลางปี 2566 และ ปิดกล้องปลายเดือนมกราคม 2567 ที่ผ่านมา และในวันที่ 21 สิงหาคม 2567 ได้ทำการบวงสรวงพร้อมกับละครอีก 3 เรื่อง ที่เวิร์คพอยท์สตูดิโอ
สามัคคี (ฆุม)

สามัคคี  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 4 หมู่บ้านและมีประชากร 1,424 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา ประชาคมองค์กรพัฒนาเอกชนเกี่ยวกับกัมพูชารายงานใน ค.ศ. 2006 ว่าการถ่ายโอนที่ดินเป็นปัญหาที่มีความรุนแรงระดับสูงในสามัคคี
รูมอะโลน

รูมอะโลน เป็นละครโทรทัศน์ไทยปี 2557 กำกับโดยณัฐพงษ์ มงคลสวัสดิ์ และผลิตโดยจีเอ็มเอ็มทีวี ออกอากาศตอนแรกทางช่องวัน และช่องแบง แชนแนล เมื่อวันที่ 25 ตุลาคม พ.ศ. 2557 ออกอากาศทุกวันเสาร์ เวลา 13:00 น. (เวลามาตรฐานไทย) และวันอาทิตย์ เวลา 20:00 น. (เวลามาตรฐานไทย) ตามลำดับ ละครซีรีส์เรื่องนี้จบลงเมื่อวันที่ 27 ธันวาคม 2557
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช และกิ่งอำเภอด่านช้าง
กัก (ฆุม)

กัก ([kɑk]) เป็นตำบล (ฆุม) ในอำเภอบาเกียวทางตะวันออกเฉียงเหนือของประเทศกัมพูชา โดยแบ่งออกเป็น 6 หมู่บ้านและมีประชากร 1,729 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา การถ่ายโอนที่ดินเป็นปัญหาที่มีความรุนแรงระดับสูงในกัก ปัจจุบันชุมชนพื้นเมืองเป็นเจ้าของที่ดินเกษตรกรรมเพียงเล็กน้อย
มหาวิทยาลัยสันตะปาปาเซนต์แพทริก เมย์นูธ

มหาวิทยาลัยสันตะปาปาเซนต์แพทริก เมย์นูธ  เป็นมหาวิทยาลัยคาทอลิกแห่งสันตะปาปาในเมืองเมย์นูธ ใกล้กรุงดับลิน ประเทศไอร์แลนด์ วิทยาลัยแห่งนี้มักเป็นที่รู้จักในชื่อ วิทยาลัยเมย์นูธ วิทยาลัยแห่งนี้มีความเกี่ยวข้องกับมหาวิทยาลัยเมย์นูธที่เป็นมหาวิทยาลัยของรัฐ โดยใช้วิทยาเขตที่มีประวัติศาสตร์ร่วมกัน รวมทั้งใช้สิ่งอำนวยความสะดวกร่วมกันบางส่วน
ราชวิทยาลัยศัลยแพทย์ในไอร์แลนด์

ราชวิทยาลัยศัลยแพทย์ในไอร์แลนด์ (- RCSI) เป็นสถาบันการศึกษาและสถาบันวิชาชีพทางการแพทย์ที่ไม่แสวงกำไร เรียกอีกชื่อว่า มหาวิทยาลัยแพทยศาสตร์และวิทยาศาสตร์สุขภาพอาร์ซีเอสไอ  ก่อตั้งขึ้นในปี 1784 ให้เป็นหน่วยงานระดับชาติสำหรับสาขาศัลยกรรมทางการแพทย์ในไอร์แลนด์ โดยมีบทบาทดูแลการฝึกอบรม และตั้งแต่ปี 2021 เป็นต้นมา ได้จัดการศึกษาด้านการแพทย์ในหลายประเทศ
วิทยาเขตหลักของ RCSI ตั้งอยู่หน้าสวนสาธารณะ St. Stephen's Green และบนถนนยอร์ก ใจกลางกรุงดับลิน โดยมีคณะแพทยศาสตร์ เภสัชศาสตร์ และวิทยาศาสตร์ชีวโมเลกุล กายภาพบำบัด สุขภาพประชากร ทันตกรรม และการพยาบาลและการผดุงครรภ์ ให้การศึกษาในระดับอุดมศึกษาและหลังอุดมศึกษาในสาขาสุขภาพหลายสาขา
RCSI อยู่อันดับที่ 5 ของโลกสำหรับ SDG3 Good Health and Well-being ใน THE Impact Rankings 2024 การจัดอันดับดังกล่าวยกย่องมหาวิทยาลัยต่างๆ ทั่วโลกในด้านผลกระทบทางสังคมและเศรษฐกิจโดยอิงตาม เป้าหมายการพัฒนาที่ยั่งยืน 17 ประการ (SDGs) ของสหประชาชาติ
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช และกิ่งอำเภอด่านช้าง
ตำบลเจดีย์

เจดีย์ เป็นตำบลในอำเภออู่ทอง จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลเจดีย์
ที่ตั้งและอาณาเขต.
ตำบลเจดีย์ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เจดีย์ เดิมเป็นพื้นที่ของ 3 ตำบล ในปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน ได้แก่ หมู่ 5 บ้านไผ่ลูกนก ของตำบลบ้านดอน กับหมู่ 6 บ้านวัดนก,หมู่ 7 บ้านตาลลูกอ่อน ของตำบลยุ้งทะลาย และหมู่ 5 บ้านโคกยายเกตุ,หมู่ 6 บ้านปากแสก ของตำบลกระจัน มาตั้งเป็นตำบลเจดีย์
การปกครองส่วนภูมิภาค.
การปกครองส่วนภูมิภาค.
ตำบลเจดีย์แบ่งพื้นที่การปกครองออกเป็น 8 หมู่บ้าน ได้แก่<templatestyles src="Div col/styles.css"/>
การปกครองส่วนท้องถิ่น.
ตำบลเจดีย์เดิมมีฐานะเป็นสภาตำบลเจดีย์ ในปี พ.ศ. 2517 ต่อมาปี พ.ศ. 2538 สภาตำบลเจดีย์มี 8 หมู่บ้าน พื้นที่ 20.90 ตารางกิโลเมตร ประชากร 3,544 คน และ 719 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลเจดีย์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเจดีย์
ปี พ.ศ. 2550 เขตองค์การบริหารส่วนตำบลเจดีย์มี 8 หมู่บ้าน พื้นที่ 20.90 ตารางกิโลเมตร ประชากร 3,027 คน และ 697 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎร พ.ศ. 2552 กระทรวงมหาดไทยจึงพิจารณาให้องค์การบริหารส่วนตำบลเจดีย์อยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลเจดีย์
นางาโตะ (จังหวัดยามางูจิ)

นางาโตะ  เป็นนครในจังหวัดยามางูจิ ประเทศญี่ปุ่น ข้อมูลเมื่อ ค.ศ. 2023 (2023)[ [update]] นครนี้มีประชากรประมาณ 31,518 คนใน 15,537 ครัวเรือน และมีความหนาแน่นประชากรที่ 88 คนต่อตารางกิโลเมตร นครนี้มีพื้นที่รวม 
เทศบาลโดยรอบ.
จังหวัดยามางูจิ
ประชากร.
จากข้อมูลสำมะโรญี่ปุ่น ประชากรในนางาโตะเมื่อ ค.ศ. 2020 อยู่ที่ 32,519 คน
การเดินทาง.
รถไฟ.
 เจอาร์ตะวันตก - สายหลักซันอิง 
 เจอาร์ตะวันตก - สายหลักซันอิง (สายสาขา)
 เจอาร์ตะวันตก - สายมิเนะ
ตำบลดอนคา (อำเภออู่ทอง)

ดอนคา เป็นตำบลในอำเภออู่ทอง จังหวัดสุพรรณบุรี เป็นที่ตั้งของวัดเขาดีสลักซึ่งเป็นที่ประดิษฐานรอยพระพุทธบาทที่มีมงคล 108 ประการ สลักไว้อย่างวิจิตรงดงาม 
ที่ตั้งและอาณาเขต.
ตำบลดอนคา มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ดอนคา ประชาชนส่วนมากเป็นชาวลาวเวียงแต่เดิมอพยพมาจากเมืองเวียงจันทน์ อาณาจักรล้านช้างเวียงจันทน์ เมื่อครั้งบ้านเมืองเริ่มเกิดสงครามจึงได้พากันมาอยู่ที่เมืองสยาม ที่ชาวบ้านเรียกว่า "ขอดดอนคา" ต่อมาได้เรียกชื่อขาดหายไปบ้างจนกร่อนเป็นคำว่า "ดอนคา" ""ตาหงษ์จากเวียงจันทน์ แกด้นดั้นจากแดนไกล พบแหล่งศิวิไลซ์ ธรรมชาติสะอาดตา เป็นที่ดอนโดดเด่น ถูกซ่อนเร้นด้วยหญ้าคาชาวลาวร่วมใจมา ตั้งถิ่นฐานและบ้านเรือน ตั้งชื่อ "ดอนคา" ไว้ คนทั่วไปไม่ลืมเลือน ทำไร่ ทำนาเหมือน ร่วมพวกพ้องพี่น้องไทย""
ดอนคา เดิมเป็นพื้นที่ของตำบลหนองโอ่ง ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน ได้แก่ หมู่ 6–7 บ้านดอนคา, หมู่ 8 บ้านใหม่, หมู่ 9 บ้านสระกร่างและหมู่ 10 บ้านห้วยคู้ ของตำบลหนองโอ่ง มาตั้งเป็นตำบลดอนคา
ปี พ.ศ. 2550 นายสมศักย์ ภูรีศรีศักดิ์ ผู้ว่าราชการจังหวัดสุพรรณบุรี ได้แบ่งพื้นที่หมู่ 2 บ้านดอนคา แยกตั้งเป็นหมู่บ้านใหม่ เป็น หมู่ 19 บ้านห้วย และแบ่งพื้นที่หมู่ 3 บ้านใหม่ แยกตั้งเป็นหมู่บ้านใหม่ เป็น หมู่ 20 บ้านใหม่ใต้
การปกครองส่วนภูมิภาค.
การปกครองส่วนภูมิภาค.
ตำบดอนคาแบ่งพื้นที่การปกครองออกเป็น 20 หมู่บ้าน ได้แก่<templatestyles src="Div col/styles.css"/>
การปกครองส่วนท้องถิ่น.
ตำบลดอนคาเดิมมีฐานะเป็นสภาตำบลดอนคา ในปี พ.ศ. 2517 ต่อมาปี พ.ศ. 2538 สภาตำบลดอนคามี 18 หมู่บ้าน พื้นที่ 64.00 ตารางกิโลเมตร ประชากร 12,259 คน และ 2,490 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลดอนคาอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนคา
รำพูล ตันติวณิชชานนท์

รำพูล ตันติวณิชชานนท์ เป็นสมาชิกสภาผู้แทนราษฎรจังหวัดอุบลราชธานี สังกัดพรรคไทยสร้างไทย และอดีตประธานสภาองค์การบริหารส่วนจังหวัดอุบลราชธานี
ประวัติ.
รำพูล เกิดเมื่อ พ.ศ. 2501 ที่จังหวัดอุบลราชธานี เป็นบุตรนางมาลัยทอง แก้วงาม ด้านครอบครัวสมรสกับนายสุชาติ ตันติวณิชชานนท์ อดีตสมาชิกสภาผู้แทนราษฎรจังหวัดอุบลราชธานี สำเร็จการศึกษาระดับมัธยม จากโรงเรียนนารีนุกูล ระดับปริญญาตรี จากมหาวิทยาลัยราชภัฏสวนดุสิต และระดับปริญญาโท คณะพัฒนาสังคม จากสถาบันบัณฑิตพัฒนบริหารศาสตร์ (นิด้า)
การทำงาน.
รำพูล ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ ก่อนที่จะได้รับเลือกตั้งในครั้งถัดมา ในพ.ศ. 2566 สังกัดพรรคไทยสร้างไทย และได้รับเลือกรวม 1 สมัย
สมาชิกสภาผู้แทนราษฎร.
รำพูล ตันติวณิชชานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
มอเตอร์ซิตีแมชชีนกันส์

มอเตอร์ซิตีแมชชีนกันส์ (Motor City Machine Guns) เป็นทีมแท็กมวยปล้ำอาชีพชาวอเมริกัน ประกอบด้วย อเล็กซ์ เชลลีย์ และ คริส เซบิน ปัจจุบันพวกเขาเซ็นสัญญากับ WWE พวกเขาเป็นที่รู้จักจากการอยู่ในโทเทิลน็อนสต็อปแอ็กชันเรสต์ลิง (TNA) ชื่อทีมเป็นการเล่นคำจากชื่อเล่นของเมืองดีทรอยต์ ซึ่งเป็นบ้านเกิดของทั้งคู่ นอกจากนี้ทั้งคู่ยังเคยปรากฏตัวในนิวเจแปนโปรเรสต์ลิง (NJPW) สาขา NJPW Strong รวมถึง Game Changer Wrestling (GCW) และ Deadlock Pro-Wrestling (DPW) ทั้งคู่ก่อตั้งทีมใน Pro Wrestling Zero1 ในปี 2006 และทำงานร่วมกันมาบ้างตั้งแต่นั้นเป็นต้นมา
พวกเขาคว้าแชมป์โลกแท็กทีม TNA สามครั้งและแชมป์โลกแท็กทีม ROH หนึ่งครั้งในริงออฟออเนอร์ (ROH) และใน NJPW พวกเขายังครองแชมป์จูเนียร์เฮวีเวตแท็กทีม IWGP และสตรองโอเพนเวตแท็กทีมหนึ่งครั้ง และเป็นแชมป์แท็กทีม WWE
คริส เซบิน

โจชัว ฮาร์เตอร์ (เกิดเมื่อวันที่ 4 กุมภาพันธ์ 1982) หรือที่รู้จักกันดีในชื่อบนสังเวียนว่า คริส เซบิน เป็นนักมวยปล้ำอาชีพชาวอเมริกัน เขาเซ็นสัญญากับ WWE ในฐานะหนึ่งในแชมเปี้ยนแท็กทีม WWE
หลังจากได้รับการฝึกสอนจากสก็อตต์ ดามอร์ เซบินได้เปิดตัวในปี 2000 สำหรับ Border City Wrestling และเริ่มแข่งขันกับรายการอิสระอื่นๆ มากมายอย่างรวดเร็ว ในปี 2003 เซบินเข้าร่วม NWA Total Nonstop Action (TNA) และคว้าแชมป์ TNA X Division ได้อย่างรวดเร็ว ซึ่งต่อมาเขาได้รวมเข้ากับ WWA International Cruiserweight Championship ตลอดช่วงไม่กี่ปีต่อมา เซบินแข่งขันใน X Division ของ TNA เป็นหลัก จนกระทั่งก่อตั้ง Motor City Machine Guns กับอเล็กซ์ เชลลีย์ในช่วงกลางปี 2007 ซาบินคว้าแชมป์รวมทั้งหมด 14 สมัยในขณะที่อยู่กับ TNA รวมถึงครองตำแหน่งแชมป์โลกเฮฟวี่เวทของ TNA ครองตำแหน่งแชมป์ TNA X Division 10 สมัย ซึ่งเป็นสถิติสูงสุด และครองตำแหน่งแชมป์โลกแท็กทีมของ TNA 3 สมัยร่วมกับเชลลีย์ นอกจากนี้ ซาบินยังเป็นที่รู้จักจากการปรากฏตัวกับ New Japan Pro-Wrestling ซึ่งเขาเป็นแชมป์แท็กทีมรุ่นจูเนียร์เฮฟวี่เวท IWGP 1 สมัย และแชมป์แท็กทีมรุ่น Strong Openweight 1 สมัย และ Ring of Honor (ROH) ซึ่งเขาเป็นแชมป์แท็กทีมรุ่น ROH 1 สมัย
วัดบางแตน

วัดบางแตน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลบางแตน อำเภอบ้านสร้าง จังหวัดปราจีนบุรี
วัดบางแตน แต่เดิมชื่อ วัดสีลาดสัดทาทำ ตั้งวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2496 ต่อมาสมเด็จพระมหาสมณเจ้า กรมพระยาวชิรญาณวโรรส เสด็จตรวจคณะสงฆ์ในเขตมณฑลปราจีนบุรีและเสด็จวัดสีลาดสัดทาทำ แล้วทรงมีรับสั่งให้เปลี่ยนชื่อวัดตามชื่อตำบลบางแตน ในวันที่ 15 ธันวาคม พ.ศ. 2451 ตรงกับ ร.ศ. 127 พระบาทสมเด็จพระจุลจอมเกล้าเจ้าอยู่หัวทรงประทับแรม ณ วัดบางแตน
วัดมีพระพุทธรูปเก่าแก่คือ "หลวงพ่อคุ้ม" สร้างขึ้นสมัยพระเจ้าอู่ทอง เป็นพระพุทธรูปปางมารวิชัย เนื้อหินศาลาแกะทั้งองค์ หน้าตักกว้าง 79 นิ้ว ได้มีพ่อค้าเกวียนอัญเชิญมาจากอำเภอท่าวุ้ง จังหวัดลพบุรี ได้บรรทุกองค์พระพุทธรูปจากวัดเขาสมอคอนเพื่อจะนำไปประดิษฐานยังจังหวัดจันทบุรี ครั้งนั้นหลวงตาแก่ ท่านเห็นองค์พระพุทธรูปในเกวียนพ่อค้า หลวงตาแก่ท่านเอ่ยปาก อัตมาขอบิณฑบาตพระพุทธรูปองค์นี้ ปรากฎว่าพ่อค้าเลยถวายให้หลวงตาแก่ เมื่อได้รับถวายแล้วยกไม่ขึ้น จึงประกอบพิธีอัญเชิญ จึงมองเห็นร่องรอยการแกะสลักองค์พระพุทธรูปด้วยหินศิลาแลงสามารถยกแยกออกมาได้ 16 ชิ้น แล้วอัญเชิญประดิษฐานเป็นพระประธานในอุโบสถวัดบางแตนและชาวบ้านช่วยกันพอกปูนทับองค์พระพุทธรูปไว้ 
ภายในวัดมีพิพิธภัณฑ์พื้นบ้านวัดบางแตน จัดแสดงข้าวของเครื่องใช้และศิลปวัตถุต่าง ๆ ของวัด เช่น พระพุทธรูป ถ้วยโถโอชามต่าง ๆ เรือบิณฑบาตที่รัชกาลที่ 5 พระราชทานให้อดีตเจ้าอาวาสวัดบางแตน เครื่องปั้นดินเผา เครื่องจักสาน และตะเกียงเจ้าพายุ เป็นต้น